CELEX: 32020R1288
Language: el
Date: 2020-09-09 00:00:00
Title: Εκτελεστικός κανονισμός (ΕΕ) 2020/1288 της Επιτροπής της 9ης Σεπτεμβρίου 2020 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

16.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 302/8
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1288 ΤΗΣ ΕΠΙΤΡΟΠΗΣ
         της 9ης Σεπτεμβρίου 2020
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Η επιτροπή τελωνειακού κώδικα δεν διατύπωσε γνώμη εντός της προθεσμίας που όρισε ο πρόεδρός της,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Σεπτεμβρίου 2020.
            
               
                  Για την Επιτροπή
               
               
                  εξ ονόματος της Προέδρου
               
               Γεράσιμος ΘΩΜΑΣ
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή εμπορευμάτων
                     
                     
                        Κατάταξη (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Προϊόν αποτελούμενο από άχρωμο υγρό σε μικρό κυλινδρικό δοχείο, περιεκτικότητας 2 ml, με ένα λεπτό πινέλο πάνω στο αποσπώμενο πώμα. Το πινέλο προορίζεται να χρησιμοποιηθεί για την επάλειψη με το υγρό.
                        Το προϊόν αποτελεί μαλακτικό για βλεφαρίδες και προορίζεται να χρησιμοποιηθεί για την ενυδάτωση και τη θρέψη τους. Συμβάλλει στην προστασία τους από την ευθρυπτότητα και τη θραύση, ενώ παρατείνει τη φάση ανάπτυξης των βλεφαρίδων και, κατά συνέπεια, τη διάρκεια ζωής τους.
                        Το προϊόν περιέχει τα ακόλουθα κύρια συστατικά:
                        
                                    —
                                 
                                 
                                    βιοτίνη·
                                 
                              
                                    —
                                 
                                 
                                    δεχλωρο-διυδροξυ-διφθορο-αιθυλοκλοπροστενολαμίδιο·
                                 
                              
                                    —
                                 
                                 
                                    βιοτινοϋλοτριπεπτίδιο 1·
                                 
                              
                                    —
                                 
                                 
                                    εκχύλισμα καλέντουλας·
                                 
                              
                                    —
                                 
                                 
                                    εκχύλισμα γκίνζενγκ (ginseng).
                                 
                              Το προϊόν παρουσιάζεται σε κουτί από χαρτόνι και είναι συσκευασμένο για τη λιανική πώληση.
                     
                     
                        3304 99 00
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 3304 και 3304 99 00.
                        Η κατάταξη στην κλάση 3305 αποκλείεται, διότι το προϊόν αποτελεί παρασκεύασμα που επαλείφεται σε τρίχες σε μέρη του ανθρώπινου σώματος εκτός από το τριχωτό της κεφαλής [βλ. επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 3305, σημείωση εξαίρεσης].
                        Επειδή το προϊόν συμβάλλει στη βελτίωση της ευλυγισίας, της ενυδάτωσης και της λάμψης, θεωρείται προϊόν ομορφιάς παρασκευασμένο [βλ. επίσης τις ΕΣΕΣ για την κλάση 3304, σημείο (A) (3)]. Ως εκ τούτου, αποκλείεται η κατάταξη στην κλάση 3307 ως «άλλο προϊόν αρωματοποιίας ή καλλωπισμού παρασκευασμένο και άλλο καλλυντικό παρασκεύασμα, που δεν κατονομάζεται ούτε περιλαμβάνεται αλλού».
                        Κατά συνέπεια, το προϊόν πρέπει να καταταχθεί στον κωδικό ΣΟ 3304 99 00 ως προϊόν ομορφιάς παρασκευασμένο.